En molekylærgenetisk analyse, også fra 2009, viser derimot at klassifikasjonen ovenfor bør endres. Sicyoniidae er en delgruppe av Penaeidae, og den nåværende Penaeidae bør derfor splittes i tre familier. Den genetiske forskjellen mellom Aristeidae og Benthesicymidae er så liten at de bør regnes til én familie. Den hittil eldste kjente fossile arten, fra devon, ble beskrevet i 2010 og plassert i en egen familie, Aciculopodidae.